CELEX: 32018R1871
Language: lv
Date: 2018-11-23 00:00:00
Title: Komisijas Regula (ES) 2018/1871 (2018. gada 23. novembris), ar ko Regulas (EK) Nr. 110/2008 III pielikumā ieraksta stiprā alkoholiskā dzēriena ģeogrāfiskās izcelsmes norādi (“Карнобатска Гроздова ракия” / “Гроздова ракия от Карнобат” / “Karnobatska grozdova rakya” / “Grozdova rakya ot Karnobat” (ĢIN))

30.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 306/7
               
            
         KOMISIJAS REGULA (ES) 2018/1871
         (2018. gada 23. novembris),
         ar ko Regulas (EK) Nr. 110/2008 III pielikumā ieraksta stiprā alkoholiskā dzēriena ģeogrāfiskās izcelsmes norādi (“Карнобатска Гроздова ракия” / “Гроздова ракия от Карнобат” / “Karnobatska grozdova rakya” / “Grozdova rakya ot Karnobat” (ĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2008. gada 15. janvāra Regulu (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1576/89 (1) un jo īpaši tās 17. panta 8. punktu,
         tā kā:
         
                     (1)
                  
                  
                     Saskaņā ar Regulas (EK) Nr. 110/2008 17. panta 5. punktu Komisija ir izskatījusi Bulgārijas iesniegto pieteikumu reģistrēt ģeogrāfiskās izcelsmes norādi “Карнобатска Гроздова ракия” / “Гроздова ракия от Карнобат” / “Karnobatska grozdova rakya” / “Grozdova rakya ot Karnobat”.
                  
               
                     (2)
                  
                  
                     Konstatējusi, ka pieteikums ir saderīgs ar Regulu (EK) Nr. 110/2008, Komisija, piemērojot minētās regulas 17. panta 6. punktu, tehniskajā dokumentācijā norādītās galvenās specifikācijas ir publicējusi Eiropas Savienības Oficiālajā Vēstnesī (2).
                  
               
                     (3)
                  
                  
                     Komisijai nav iesniegts neviens paziņojums par iebildumiem saskaņā ar Regulas (EK) Nr. 110/2008 17. panta 7. punktu, tāpēc norāde “Карнобатска Гроздова ракия” / “Гроздова ракия от Карнобат” / “Karnobatska grozdova rakya” / “Grozdova rakya ot Karnobat” būtu jāreģistrē kā ģeogrāfiskās izcelsmes norāde minētās regulas III pielikumā.
                  
               
                     (4)
                  
                  
                     Šajā regulā paredzētie pasākumi ir saskaņā ar Stipro alkoholisko dzērienu komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 110/2008 III pielikuma produkta kategorijā “Vīna spirts” pievieno šādu rindu:
            
               
                           “Vīna spirts
                        
                        
                           
                              Карнобатска Гроздова ракия/Гроздова ракия от Карнобат/Karnobatska grozdova rakya/Grozdova rakya ot Karnobat
                           
                        
                        
                           Bulgārija”
                        
                     
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 23. novembrī
            
               
                  Komisijas
               
               
                  un tās priekšsēdētāja vārdā –
               
               
                  Komisijas loceklis
               
               Phil HOGAN
            
         
         
            (1)  OV L 39, 13.2.2008., 16. lpp.
         
         
            (2)  OV C 296, 7.9.2017., 23. lpp.